בברקליס קפיטל מקפיצים היום את מחיר היעד של קבוצת דלק , מ-490 שקל ל-535 שקל. המחיר החדש גבוה בכ-11% ממחיר המניה בעת פתיחת המסחר הבוקר. ההמלצה לחברה נותרת על "משקל יתר".
דיוויד קפלן, אנליסט בברקליס קפיטל ישראל, ממליץ למשקיעים להמשיך ולהחזיק במניה עם התקדמות עבודות הקידוח ב"תמר 1". בנוסף לכך, כניסתה של דלק למדד המעו"ף עשויה להגדיל את היקפי המסחר במניה, ולהפוך אותה לאטרקטיבית יותר עבור משקיעים זרים, טוען קפלן.
"מכירות דלק רכב עולות בהדרגה, והן צפויות להשתוות לאלו של שנת 2007 בסיכום שנתי - מה שיחזק את תזרים המזומנים של הקבוצה כולה", טוען קפלן. בברקליס קפיטל רואים עדיין פוטנציאל לעליות בדלק.
בנוסף לכך, קפלן גם אומר כי הארגון מחדש של תזמון פירעונות החובות של קבוצת דלק נתן לה מרחב נשימה, והחברה החלה לחפש שוב אחר הזדמנויות רכישה.